Школа: "Иван Милутиновић**"**

Предмет:  **ВЕРСКА НАСТАВА** разред: **седми**

**Вероучитељ:** Владимир Бановић

|  |  |  |  |
| --- | --- | --- | --- |
| **РЕД. БР. ЧАСА** | 5. | | |
| **НАСТАВНА ЈЕДИНИЦА** | "Библијска и светоотачка сведочанства о Богу као Светој Тројици" | | |
| **ТИП ЧАСА** | обнављање | | |
| **МЕТОДЕ РАДА** | дијалошка  демонстративна  разговор | **ОБЛИЦИ РАДА** | фронтални  индвидуални |
| **НАСТАВНА СРЕДСТВА** | уџбеник, дидактицки материјал, табла | | |
| **ВРСТА НАСТАВ** | активна, интердисциплинарна | | |
| **ОБЈЕКТИ** | учионица | | |
| **КОРЕЛАЦИЈА** |  | | |
| **ЦИЉ ЧАСА** | Ученици треба да уоче да се Бог у Старом завету наслућује као Света Тројица , док се у Новом завету Бог открио као Тројични , тј. као Света Тројица | | |
| **ВАСПИТНИ ЗАДАЦИ** | Развијање љубави код ученика, милосрђа, развијање одговорности за овај свет , јачање правдољубивости, осећаја заједнице са другима, поштовањем старијих... | | |
| **ОБРАЗОВНИ ЗАДАЦИ** | * Бог је Света Тројица, то нису три бога, већ један Бог по Суштини и природи, али су три различите Личности, Отац, Син и Свети Дух. Узрок постојања Бога није у суштини ни у природи, као што је то случај код нас, већ у Личности Бога Оца. Он вечно рађа Сина и исходи Духа. * Свето Писмо нам јасно сведочи о томе како Стари Завет, тако и Нови. Најупечатљивији моменат у Старом Завету да је Бог Света Тројица јесте приликом стварања човека, где се Личности Свете Тројице договарају у множини да створе човека. * Многи Свети Оци јасно нам сведоче, да је Бог Света Тројица и Њихово постојање доводе у везу са нашим постојањем. Многи Оци присуство Свете Тројице виде заправо у Литургији, и то је најсигурнији "доказ" библијске историје | | |
| **ФУНКЦИОНАЛНИ**  **ЗАДАЦИ** | Схватање да је наш живот неодвојиво повезан са животом и начином постојања Тројичног живота који се заснива на заједничкој љубави и слободи. | | |
| **ПЛАН ЧАСА – ТОК НАСТАВНОГ РАДА** | | | |

**Увод:** Молитва

Уписивање часа

* Обновићемо градиво са претходног часа , кроз разговор и презентацију.
* Презентација ће пратити ток часа

**Средишњи део часа**:

Стари завет је сенка онога што je тек требало да дође , Нови завет је икона , а истина је у Будућем Царству Божијем. Нови завет је ближи Богу , тако да се Бог у Новом завету открио као Тројични , док се у Старом завету само наслућивала ова Тајна .

Ста можеш препознати у следећим цитатима из Светог Писма ?

***А)*** При стварању човека води се дијалог у Богу :

1.Мој.1.26.„ Да НАЧИНИМО човека по својему обличју као што СМО МИ, који ће бити господар од риба морскихи од “

***Б)*** Бог ствара човека по обличју својему и то као биће заједнице :

1.Мој.1.27. „И створи Бог човека по обличју својему, по обличју Божијему створи га; МУШКО И ЖЕНСКО СТВОРИ ИХ“.

Бог се пројављује као Биће заједнице и ствара човекапо обличју својему као биће заједнице.

***В*** ) При грађењу Вавилонске куле имамо такође пројаву Бога као Бића заједнице :

1.Мој.11.6-7.“ И рече Господ : гле, народ један и један језик у свијех,.. Хајде да СИЂЕМО, и да им пометемо језик...“.

***Г)*** Аврамово гостопримство : Бог се јавио Авраму у виду Тројице анђела . Свети оци су у јављању три анђела авраму , препознавали јављање Тројичног Бога . У Православној Цркви Бог се и одсликава у виду иконе Аврамовог гостопримства

***Д )*** На више места се спомиње : „ рече Господ , Господу моме “ или „ Господ , Господ ... “

Закључак

Дакле , Тако имамо да се Бог у Старом завету наслућује Бог као Биће заједнице

**Разговараћемо на теме следећих питања :**

***А)*** На Богојављању : При крштењу Господа Исуса Христа , открио се Тројични Бог :

Син се крштава ,

Дух Свети силази на Њега у виду белог голуба и

чује се глас Бога Оца ...

***Б)*** На Преображењу, пред својим ученицима Петром , Јаковом и Јованом , Господ Исус Христос је открио Своју Божанску природу то јест да је Он , Син Божији . Засијао се Божанским енергијама . Том приликом чуо се и глас Бога Оца „ Ово је Син мој љубљени који је по мојој вољи , Њега послушајте“.

***В)*** О Господу Исусу Христу да је Син Божији сведоче и многобројна чуда која је учинио :

ходање по води, утишавање буре, многобројна исцељења, васкрсавање из мртвих : Јаирове кћи, сина Наинске удовице, четвородневног Лазара. Само Васкрсење Христово сведочи да је Он заиста Син Божији ( Васкрсао је са реалним ранама , које би обичном човеку биле носиоц смрти), пролази кроз затворена врата преображеним телом...

***Г )*** Бог Дух Свети се открива на Педесетици ,такође, када се спустио на св.апостоле у виду огњених језика .

***Д )*** Апостоли и свети мученици су својим животима посведочили, да је истинита вера у Бога који је Света Тројица.

Наиме , 11 од 12 великих апостола је страдало мученичком смрћу сведочећи ову истину. Да нису заиста видели сва чудеса Христова , ..... Они би одустали од његову науку . Ипак , то се није догодило Такође и многобројни ученици и сведоци Христових чуда (нпр.Првомученик арх.ђакон Стефан)......

**Завршни део часа:**

Исписати на табли, неколико места из Светог Писма где се спомиње Света Тројица. Такође подстаћи ученике, да читају Библију.

**Молитва за крај часа**